**-Quina diferència hi ha entre refugiat sol·licitant d'asil?**

Els termes “sol·licitant d’asil” i “refugiat”, sovint porten a la confusió. Un sol·licitant d’asil és qui sol·licita el reconeixement de la condició de refugiat i per tant la seva sol·licitud encara no ha estat avaluada de manera definitiva.

El sol·licitant d’asil pot presentar la seva petició a l’ambaixada del país on demana protecció internacional, al mateix territori on vol anar, en un lloc fronterer o en un centre d’internament per emigrants.

**-Quants sol·licitants d'asil hi va haver el 2014?**

Espanya: 5.615

Catalunya: 786

Barcelona: 690

*Girona: 100 (la dada és del 2013)*

**-D'on sol els sol·licitants?**

A Espanya, 1.679 de Síria, 946 d'Ucraïna, 620 de Malí, 309 d'Argèlia.

Aquí teniu més dades: www.refugiadosmasquecifras.org

**A qui es concedeix protecció?**

Al 2014 es va concedir l'estatut de refugiat només a 384 persones, 10% dels sol·licitants. Un altre 34% dels sol·licitants van tenir algun tipus de protecció subsidiària, menor. El 56% de les sol·licituds van ser rebutjades.

**-Com es reconeix la condició de refugiat?**

La condició de refugiat, es reconeix a tota persona que degut als temors de ser perseguida per motius de raça, religió, nacionalitat, opinió política, pertinença a determinats grups socials, de gènere o orientació sexual, es troba fora del país de nacionalitat i no pot o, a causa d’aquest temor, no vol acollir-se a la protecció del tal país o al apàtrida que, no tenint nacionalitat i trobant-se fora del país on abans tenia la seva residència habitual, pels mateixos motius, no pot o no vol tornar-hi.

**-Qui ho tramita?**

Totes les sol·licituds són estudiades per la *Oficina de Asilo y Refugio,* sota la responsabilitat del Ministerio del Interior, que les recull a través de les oficines de la Policía Nacional.

Hi ha vàries entitats socials que ajuden al sol·licitant d’asil a tramitar tota la documentació, entre elles Creu Roja, Accem, Cear i Càritas.

**-Quins drets té el reconegut com a refugiat?**

**Drets que té el sol·licitant d’asil:** si una persona sol·licita asil en un lloc fronterer o en territori espanyol, tindrà els següents drets.

1. A romandre a l’estat espanyol, fins que es resolgui la sol·licitud
2. A ser assistit per un advocat de forma gratuïta i si no pot pagar-lo
3. A l’assistència d’un intèrpret en una llengua que la persona pugui explicar-se
4. A l’assistència mèdica en cas de necessitat vital
5. Que l’Alt Comissionat de Nacions Unides pels Refugiats (ACNUR) tingui constància de la seva sol·licitud.

**Drets que s’obtenen amb l’estatut de refugiat:**

1. No ser retornat al país d’origen
2. Autorització de residència i treball
3. Obtenir un document d’identitat
4. Títol de viatge per visitar qualsevol país excepte el propi
5. Reagrupament familiar de familiars directes
6. Reducció en de temps en l’accés a la nacionalitat del país d’acollida